
PASLAUGŲ SUTARTIS (PROJEKTAS)

2026-09-00   Nr.
Klaipėda

Klaipėdos socialinių paslaugų centras „Rytas“ (toliau – Paslaugų gavėjas), atstovaujama įstaigos direktoriaus pavaduotojos socialiniams reikalams laikinai vykdančios vadovo funkcijas Editos Navickienės, veikiančios pagal įstaigos nuostatus, ir (pavadinimas) (toliau – Paslaugų teikėjas), atstovaujama(s) (pareigos, vardas, pavardė), toliau kartu vadinamos (-i) Šalimis, o kiekviena(s) atskirai – Šalimi, sudarė šią paslaugų pirkimo sutartį (toliau – Sutartis).
Sutartis sudaroma įvykdžius visas darbuotojų savanoriškojo sveikatos draudimo paslaugų pirkimo skelbiamos apklausos būdu atliekamo mažos vertės procedūras Lietuvos Respublikos viešųjų pirkimų įstatymo (toliau – VPĮ) ir kitų teisės aktų nustatyta tvarka. 

I. SUTARTIES OBJEKTAS IR JO KAINA
	
1. Sutarties objektas – darbuotojų savanoriškojo sveikatos draudimo paslaugos (toliau – paslaugos). Preliminarus perkamų paslaugų kiekis – 59 asmenys. Sutarties vykdymo metu preliminarus kiekis, esant poreikiui, gali būti mažinamas arba didinamas. Maksimaliai paslaugų gali būti užsakoma už ne daugiau kaip 17 700,00 Eur be PVM (septyniolika tūkstančių septyni šimtai, 00 ct), įskaitant visus mokesčius, išskyrus pridėtinės vertės mokestį (PVM netaikomas pagal Lietuvos Respublikos pridėtinės vertės mokesčio įstatymo 27 straipsnį) (toliau – PVM).
2. Išsamesnė perkamų paslaugų informacija ir reikalavimai pateikiami Techninėje specifikacijoje (Sutarties 1 priedas).
3. Kainodaros taisyklės: 
3.1. Sutartyje nustatomas kainos apskaičiavimo būdas – fiksuotas įkainis (įmoka asmeniui):
	Eil. Nr.
	Paslaugų pavadinimas
	Mato vnt.
	Įkainis (įmoka) 1 asm. Eur be PVM

	Preliminarus kiekis 

	1
	2
	3
	4
	5

	1.
	Darbuotojų savarankiškojo sveikatos draudimo paslaugos, 12 mėn.
	Asm.
	300,00
	59


3.2. Sutarties įkainis gali būti keičiamas, taikant šias peržiūros taisykles: 
3.2.1. [bookmark: _Hlk134707156]Bet kuri Sutarties Šalis Sutarties galiojimo metu turi teisę inicijuoti Sutarties įkainio perskaičiavimą ne anksčiau kaip po 6 mėnesių nuo paskutinės pirkimo, kurio pagrindu sudaryta ši Sutartis, pasiūlymų pateikimo termino dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Valstybės duomenų agentūros (www.stat.gov.lt) kas mėnesį skelbiamo vartotojų kainų indekso „1253 Sveikatos draudimas“ pokytis (k), apskaičiuotas kaip nustatyta 3.2.2. p., yra didesnis kaip 10 proc. Atlikdamos perskaičiavimą, Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
3.2.2. Naujas Sutarties įkainis apskaičiuojamas pagal formulę:
kur:
a – Sutarties įkainis (Eur be PVM) (jei jis jau buvo perskaičiuotas, tai po paskutinio perskaičiavimo);
a1 – perskaičiuotas (pakeistas) Sutarties įkainis (Eur be PVM);
k – pagal vartotojų kainų indeksą (1253 Sveikatos draudimas) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.), kur:
Indnaujausias – kreipimosi dėl Sutarties įkainio perskaičiavimo išsiuntimo kitai Šaliai datą naujausias paskelbtas vartotojų kainų indeksas „1253 Sveikatos draudimas“;
Indpradžia – laikotarpio pradžios datos (mėnesio) vartotojų kainų indeksas „1253 Sveikatos draudimas“. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
3.2.3. Esamos ir bazinės kainos indeksų šaltinis – Valstybės duomenų agentūros duomenų bazės. Šiuos indeksus galima rasti (žingsniai): https://osp.stat.gov.lt/statistiniu-rodikliu-analize#/ pasirenkant: Ūkis ir finansai (makroekonomika) → Kainų indeksai, pokyčiai ir kainos → Vartotojų kainų indeksai (VKI), kainų pokyčiai, svoriai, vidutinės kainos → Vartotojų kainų indeksai → Vartotojų kainų indeksai (2015 m. – 100) → Lentelės parinktys → Individualaus vartojimo išlaidų pagal paskirtį klasifikatorius → Įvairios prekės ir paslaugos → Pažymima „1253 Sveikatos draudimas“ → Nurodomas laikotarpis.
3.2.4. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolesniems skaičiavimams naudojamas suapvalinus iki vieno skaitmens po kablelio, o apskaičiuota kaina „a“ suapvalinama iki dviejų skaitmenų po kablelio.
3.2.5. Vėlesnis Sutarties įkainio perskaičiavimas negali apimti laikotarpio, už kurį perskaičiavimas jau buvo atliktas. Perskaičiuotas Sutarties įkainis įforminamas rašytiniu Šalių susitarimu. Šalys privalo sudaryti susitarimą dėl Sutarties įkainio perskaičiavimo per 15 darbo dienų nuo Šalies prašymo kitai Šaliai perskaičiuoti Sutarties įkainį pateikimo dienos. Šalys privalo susitarime dėl Sutarties įkainio perskaičiavimo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą Sutarties įkainį, perskaičiuotą pradinės Sutarties vertę. Susitarimas padidinti / sumažinti Sutarties įkainį ir atitinkamai pakeisti pradinės Sutarties vertę įsigalioja Sutarties Šalims pasirašius susitarimą, kuris bus laikomas sudėtine Sutarties dalimi. Perskaičiuotas įkainis taikomas paslaugoms, už kurias sąskaita apmokėjimui pateikta po Susitarimo įsigaliojimo dienos.
3.3. Mokesčius reglamentuojančių teisės aktų pakeitimai negali būti pagrindas peržiūrėti Sutarties įkainį, kuriam taikoma peržiūra. Jei Sutartyje dėl tam tikrų priežasčių yra fiksuojamas įkainis be PVM (pvz. Paslaugų teikėjas nėra PVM mokėtojas ir pan.), o Sutarties vykdymo metu Paslaugų teikėjui atsiranda pareiga mokėti PVM (pvz. Paslaugų teikėjas tampa PVM mokėtoju ir pan.), tokius galimus pokyčius Paslaugų teikėjas turi įsivertinti teikdamas pasiūlymą, nes vykdant Sutartį dėl šios priežasties Sutarties įkainis nebus keičiamas.
3.4. [bookmark: _Hlk130663441]Pradinės Sutarties vertė yra lygi maksimaliai Sutarties vykdymui skirtų lėšų sumai be PVM Sutartyje nurodytų paslaugų įsigijimui – 17 700,00 Eur (septyniolika tūkstančių septyni šimtai Eur, 00 ct). Pradinės Sutarties vertė nekinta per visą Sutarties vykdymo laikotarpį, išskyrus, jei Sutarties vertė peržiūrima pagal Sutarties 3.2 p. nurodytas peržiūros sąlygas.
3.5. Visas paslaugas, kurias Paslaugų teikėjas suteiks savavališkai, nesilaikydamas Sutartyje, Lietuvos Respublikos teisės aktuose nustatytos tvarkos, t. y., nesuderinus su Paslaugų gavėju, Paslaugų gavėjui jų neįsigijus VPĮ nustatyta tvarka ir dėl tokių paslaugų nesudarius raštiškų susitarimų, Paslaugų teikėjui už tokias paslaugas nebus apmokama.

II. PRIEVOLIŲ VYKDYMO TERMINAI
4. Draudimas turi galioti 12 mėn. nuo Sutarties įsigaliojimo dienos. Draudimo apsaugos galiojimas patvirtinamas išduodant draudimo liudijimą (polisą).
5. Paslaugų teikėjas ne vėliau kaip per 7 dienas nuo Sutarties sudarymo turi pateikti savo partnerių, su kuriais yra sudaręs bendradarbiavimo sutartis, sąrašą.
6. Paslaugų teikėjas, be papildomo užmokesčio, esant apdraustojo prašymui, ne vėliau kaip per 7 dienas privalo išduoti fizinę sveikatos draudimo kortelę. 
7. Atsitikus draudžiamajam įvykiui, kai apdraustasis už suteiktas sveikatos paslaugas atsiskaito (apmoka) pats tiesiogiai sveikatos priežiūros įstaigose, vaistinėse, e.vaistinėse, optikos kabinetuose, odontologijos klinikose ir kt., apdraustasis apie tai privalo pranešti Tiekėjui draudimo sutarties galiojimo metu per 30 (trisdešimt) dienų, atskirais nenumatytais atvejais vėliausiai per 15 (penkiolika) kalendorinių dienų po draudimo sutarties pasibaigimo (paslaugos turi būti gautos / prekės įsigytos draudimo sutarties galiojimo metu).
8. Paslaugų teikėjas neturi teisės vienašališkai mažinti gydymo įstaigų, vaistinių, odontologijos klinikų ar kitų partnerių tinklo apimties, jeigu dėl to blogėtų darbuotojams suteikiamų paslaugų prieinamumas. Esant būtinybei pakeisti partnerį, Paslaugų teikėjas privalo užtikrinti lygiavertį paslaugų teikėją toje pačioje savivaldybėje bei apie pakeitimus raštu informuoti Paslaugų gavėją ne vėliau kaip prieš 5 darbo dienų. 

III. ATSISKAITYMAI IR MOKĖJIMAI

9. Draudimo įmoka mokama 1 (vieną) kartą, įmokai taikant 30 dienų mokėjimo atidėjimo terminą nuo draudimo poliso įsigaliojimo datos, pagal Paslaugų tiekėjo pateiktą sąskaitą-faktūrą. 
10. Paslaugų teikėjas įsipareigoja Paslaugų gavėjui pateikti sąskaitas atsiskaitymams su Paslaugų teikėju. Jeigu sutartį pasirašo tiekėjų grupė, sąskaitas atsiskaitymams su Paslaugų gavėju įsipareigoja teikti pagrindinis partneris.
11. Paslaugų teikėjo sąskaitos apmokėjimui turi būti pateikiamos Paslaugų gavėjui tik elektroniniu būdu:
11.1. naudojantis Sąskaitų administravimo bendrąja informacine sistema (SABIS). Teikiant sąskaitas per SABIS, privaloma nurodyti sutarties, pagal kurią išrašoma sąskaita, numerį;
11.2. elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 Dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), gali būti teikiamos Paslaugų teikėjo pasirinktomis elektroninėmis priemonėmis;
11.3. Paslaugų gavėjas elektronines sąskaitas faktūras priima ir apdoroja naudodamasis SABIS, išskyrus VPĮ 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. 
12. Finansavimo šaltinis: SVP Elementas: 012-02-01-15 Specialistų pritraukimas ir išlaikymas socialinių paslaugų įstaigose;  Lėšos:151 Savivaldybės biudžeto.


IV. ŠALIŲ ĮSIPAREIGOJIMAI

13. Paslaugų gavėjas įsipareigoja:
13.1. sudaryti Paslaugų teikėjui visas sąlygas, suteikti informaciją ar dokumentus, reikalingus Sutartyje numatytoms paslaugoms suteikti;
13.2. sumokėti už paslaugas Sutartyje nustatytais terminais ir tvarka.
14. Paslaugų gavėjas turi teisę: 
14.1. [bookmark: _Hlk133951063]gauti informaciją apie paslaugų teikimo eigą;
14.2. duoti nurodymus Paslaugų teikėjui ir reikalauti jų vykdymo, jei paslaugų teikimo eigoje sistemingai pažeidžiami Sutartyje, Techninėje specifikacijoje nurodyti reikalavimai;
14.3. keisti preliminarius kiekius nurodytus Sutarties 1 p.
15. Paslaugų teikėjas įsipareigoja:
15.1. [bookmark: _Hlk134101178][bookmark: _Hlk133949055]užtikrinti ekonominio naudingumo kriterijaus įgyvendinimą Sutarties vykdymo metu. Šio įsipareigojimo laikymasis yra esminė Sutarties sąlyga. Likus ne mažiau kaip 1 (viena) darbo dienai iki draudimo termino pradžios Draudėjui pateikti draudimo polisą;
15.2. [bookmark: _Hlk130663879]pasirašius Sutartį, tačiau ne vėliau negu Sutartis pradedama vykdyti, pateikti Paslaugų gavėjui tuo metu žinomų subteikėjų pavadinimus, kontaktinius duomenis ir jų atstovus. Taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus subteikėjus, kuriuos jis ketina pasitelkti vėliau;
15.3. teikti paslaugas pagal Sutartį, įskaitant ir jos priedus, kaip įmanoma rūpestingai bei efektyviai, taip pat laikytis Lietuvos Respublikos teisės aktų reikalavimų;
15.4. savarankiškai apsirūpinti materialiniais ištekliais, reikalingais Sutartyje numatytoms paslaugoms suteikti;
15.5. įsipareigoja prireikus neatlygintinai konsultuoti Paslaugų gavėja su Sutarties vykdymu susijusiais klausimais;
15.6. užtikrinti iš Paslaugų gavėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą;
15.7. tinkamai vykdyti visus įsipareigojimus, numatytus Sutartyje, Techninėje specifikacijoje, teisės aktuose, reglamentuojančiuose sveikatos draudimo veiklą;
15.8. užtikrinti, kad Paslaugų teikėjas ir bet kurie asmenys, veikiantys jo vardu, yra gavę visus būtinus leidimus, kvalifikacijos dokumentus, leidžiančius užsiimti šioje Sutartyje nustatyta veikla, kuri yra Paslaugų teikėjo sutartinių įsipareigojimų dalis. Jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Paslaugų teikėjas įsipareigoja, kad Sutartį vykdys tik tokią teisę turintys asmenys;
15.9. atsakyti už ūkio subjektų, kurių pajėgumais remiamasi, ir (ar) subteikėjų prisiimtus įsipareigojimus, jų įvykdytų įsipareigojimų kokybę ar padarytą žalą;
15.10. nedelsdamas raštu informuoti Paslaugų gavėją apie bet kurias aplinkybes, trukdančias ar galinčias sutrukdyti Paslaugų teikėjui tinkamai suteikti paslaugas nustatytais terminais;
15.11. tinkamai vykdyti kitus įsipareigojimus, numatytus Sutartyje ir galiojančiuose teisės aktuose, būtinus Sutarčiai vykdyti;
15.12. jei Paslaugų teikėjas yra tiekėjų grupė, veikianti pagal jungtinės veiklos sutartį, tokiu atveju jungtinės veiklos partneriai įsipareigoja solidariai atsakyti Paslaugų gavėjui už Sutarties vykdymą.
15.13. Gavęs Paslaugų gavėjo rašytinį pranešimą apie Sutarties, Techninės specifikacijos ar Paslaugų teikėjo pasiūlyme prisiimtų įsipareigojimų pažeidimus, Paslaugų teikėjas privalo ne vėliau kaip per 3 kalendorines dienas pradėti šalinti pažeidimus ir juos visiškai pašalinti ne vėliau kaip per 10 kalendorinių dienų, jeigu dėl objektyvių priežasčių Paslaugų gavėjas nenustato ilgesnio termino. 
15.14. Jeigu dėl Paslaugų teikėjo ar jo pasitelktų informacinių sistemų, partnerių ar kitų nuo Paslaugų teikėjo priklausančių techninių kliūčių apdraustasis negali pasinaudoti draudimo apsauga (įskaitant neveikiančią draudimo kortelę, elektroninę savitarną, autorizavimo ar atsiskaitymo sistemą), Paslaugų teikėjas privalo nedelsdamas, bet ne vėliau kaip per 2 darbo valandas nuo pranešimo gavimo užtikrinti alternatyvų paslaugų suteikimo būdą (patvirtinimą gydymo įstaigai, garantinį raštą, elektroninį patvirtinimą ar kitą lygiavertę priemonę). Jeigu dėl tokių techninių kliūčių apdraustasis buvo priverstas už draudžiamąsias paslaugas atsiskaityti savo lėšomis, Paslaugų teikėjas įsipareigoja kompensuoti visas pagrįstas išlaidas ne vėliau kaip per 10 darbo dienų nuo visų reikalingų dokumentų gavimo. 
16. Paslaugų teikėjas turi teisę:
16.1. naudotis Lietuvos Respublikos įstatymuose numatytomis Paslaugų teikėjo teisėmis;
16.2. gauti apmokėjimą už paslaugas pagal Sutartyje nustatytas sąlygas ir tvarką.

V. ŠALIŲ ATSAKOMYBĖ

17. Paslaugų gavėjas, nesumokėjęs už suteiktas paslaugas per Sutartyje nustatytą terminą, Paslaugų teikėjui raštiškai pareikalavus, moka Paslaugų teikėjui 0,02 proc. dydžio delspinigius už kiekvieną pavėluotą sumokėti dieną nuo laiku neapmokėtos sumos.
18. Paslaugų teikėjas, pradelsęs bet kurį prievolių vykdymo terminą moka Paslaugų gavėjui 0,02 proc. dydžio delspinigius nuo nesuteiktų paslaugų vertės, už kiekvieną pavėluotą dieną, iki kol įvykdomos prievolės. 
19. Paslaugų teikėjui nustatoma 500 Eur vertės bauda už kiekvieną Sutarties vykdymo metu pasitelktą, tačiau Sutartyje nustatyta tvarka neišviešintą kitą ūkio subjektą, kurio pajėgumais remiamasi, ir (ar) subteikėją, surašant pažeidimo aktą už kiekvieną nustatytą atvejį. Pažeidimo aktas surašomas dalyvaujant Paslaugų teikėjo atstovui. Jeigu jis neatvyksta sutartu laiku arba atsisako dalyvauti, pažeidimo aktas surašomas jam nedalyvaujant. 
20. Jeigu Paslaugų teikėjas pažeidžia Sutarties, Techninės specifikacijos ar savo pasiūlyme prisiimtus įsipareigojimus ir per paslaugų Gavėjo rašytiniame pranešime nustatytą terminą šių pažeidimų neištaiso, paslaugų Gavėjas turi teisę taikyti Paslaugų Teikėjui 2 proc. dydžio baudą nuo pradinės Sutarties vertės. Baudos sumokėjimas neatleidžia paslaugų Teikėjo nuo pareigos pašalinti pažeidimus ir atlyginti paslaugų Gavėjo dėl pažeidimo patirtus nuostolius, jeigu jų dydis viršija baudos sumą. 
21. Paslaugų teikėjas privalo laikytis aplinkosauginių reikalavimų nurodytų Sutarties 34 p. Už kiekvieną nustatytą pažeidimo atvejį Paslaugų tiekėjas turės sumokėti Paslaugų gavėjui 50,00 Eur baudą.
22. Šalys susitaria, kad esminiu Sutarties pažeidimu bus laikomas:
22.1. pažeidimas, atitinkantis Lietuvos Respublikos civilinio kodekso 6.217 straipsnio 2 dalies kriterijus, nepaisant to, kad tokie nebuvo apibrėžti Sutartyje;
22.2. pažeidimas, kai Paslaugų teikėjas, raštiškai įspėtas, be objektyvių priežasčių neužtikrina paslaugų kokybės;
22.3. pažeidimas, kai Paslaugų teikėjas neištaiso Sutarties pažeidimo per Paslaugų gavėjo nurodytą terminą;
22.4. pažeidimas, kai Paslaugų teikėjas daugiau kaip 2 kartus vėluoja išmokėti draudimo išmokas;
22.5. pažeidimas, kai Paslaugų gavėjas vėluoja atsiskaityti daugiau nei 30 kalendorinių dienų ar raštiškai įspėtas daugiau nei 30 kalendorinių dienų be objektyvių priežasčių nevykdo ar netinkamai vykdo kitus savo sutartinius įsipareigojimus.

VI. KITOS SUTARTIES SĄLYGOS

23. Sutarties nutraukimas prieš terminą:
23.1. Paslaugų gavėjas, įspėjęs Paslaugų teikėją prieš 30 kalendorinių dienų, turi teisę vienašališkai nutraukti Sutartį ir pareikalauti iš Paslaugų teikėjo atlyginti Paslaugų gavėjo patirtus nuostolius, jeigu:
23.1.1. Paslaugų teikėjas per pagrįstai nustatytą laikotarpį neįvykdo Paslaugų gavėjo nurodymo ištaisyti netinkamai įvykdytus arba neįvykdytus sutartinius įsipareigojimus;
23.1.2. Paslaugų teikėjas bankrutuoja arba yra likviduojamas, kai sustabdo ūkinę veiklą arba kai įstatymuose ir kituose teisės aktuose numatyta tvarka susidaro analogiška situacija;
23.1.3. po raštiško Paslaugų gavėjo įspėjimo Paslaugų teikėjas neužtikrina paslaugų kokybės ar nevykdo kitų Sutarties sąlygų arba raštiškai perspėtas dar kartą jas pažeidžia;
23.1.4. Lietuvos Respublikos VPĮ 90 straipsnio 1 dalyje nurodytais atvejais. 
23.2. Paslaugų gavėjas ir Paslaugų teikėjas turi teisę, įspėjęs kitą šalį prieš 30 kalendorinių dienų, vienašališkai nutraukti Sutartį dėl esminio jos pažeidimo. Nutraukus Sutartį dėl Paslaugų teikėjo esminio šios Sutarties pažeidimo, Paslaugų gavėjas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Paslaugų teikėją į Nepatikimų tiekėjų sąrašą. Įspėjus Paslaugų teikėją apie esminį Sutarties pažeidimą, Sutartis laikoma nutraukta po 30 kalendorinių dienų nuo įspėjimo Paslaugų teikėjui išsiuntimo dienos.
23.3. Paslaugų gavėjui arba Paslaugų teikėjui vienašališkai nutraukus Sutartį, sumokėta draudimo įmokos dalis už likusį Sutarties galiojimo laikotarpį grąžinama Paslaugų gavėjui paslaugų teikimą reglamentuojančių Lietuvos Respublikos teisės aktų nustatytomis sąlygomis ir tvarka.
23.4. Paslaugų teikėjas neturi teisės vienašališkai nutraukti Sutarties nesant pagrindo, nurodyto Sutartyje arba Lietuvos Respublikos teisės aktuose. Vienašališkai nutraukęs Sutartį, Paslaugų teikėjas moka 10 proc. dydžio baudą nuo pradinės Sutarties vertės.
24. Nenugalimos jėgos aplinkybės:
24.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Civilinį kodeksą, jeigu Šalis nedelsdama pranešė kitai Šaliai apie kliūtį bei jos poveikį įsipareigojimams vykdyti.
24.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Civilinio kodekso 6.212 straipsnyje bei Atleidimo nuo atsakomybės esant nenugalimos jėgos (force majeure) aplinkybėms taisyklėse (Lietuvos  Respublikos  Vyriausybės 1996 m. liepos 15 d.  nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).
24.3. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (force majeure) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
24.4. Jei kuri nors Sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Paslaugų gavėjas raštu nenurodo kitaip, Paslaugų teikėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.
24.5. Paslaugų teikėjas patvirtina, kad jis nežino apie nenugalimos jėgos (force majeure) aplinkybes, kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.
24.6. Jeigu Sutarties Šalis, kurią paveikė nenugalimos jėgos (force majeure) aplinkybės, ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos (force majeure) aplinkybių atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos (force majeure) aplinkybes, įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.
24.7. Jei nenugalimos jėgos (force majeure) aplinkybės trunka ilgiau kaip 90 kalendorinių dienų, tada bet kuri Sutarties Šalis turi teisę nutraukti Sutartį, įspėjusi apie tai kitą Šalį prieš 40 kalendorinių dienų. Jei pasibaigus šiam 40 kalendorinių dienų laikotarpiui nenugalimos jėgos (force majeure) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.
25. Sutarties vykdymo sustabdymas:
25.1. Sutarties vykdymas gali būti sustabdomas atsiradus aplinkybėms, kurios nebuvo žinomos iki Sutarties sudarymo. Jei Sutartis stabdoma ne Paslaugų teikėjo prašymu, Paslaugų gavėjas apie Sutarties stabdymą įspėja Paslaugų teikėją ne vėliau kaip likus 5 darbo dienoms iki stabdymo pradžios, o tais atvejais, kai iš anksto apie sustabdymo būtinybę objektyviai negalėjo būti žinoma, – nedelsdamas po tokių aplinkybių paaiškėjimo:
25.1.1. dokumentų derinimo procesas užtruko ne dėl nuo Paslaugų teikėjo priklausančių aplinkybių;
25.1.2.  paaiškėjo, kad reikalingi atitinkami leidimai ar kiti dokumentai, be kurių tolimesnis Sutarties vykdymas nebegalimas ir pan.;
25.1.3. atsiranda uždelsimas, kliūtys ar trukdymai, kurių atsiradimui Paslaugų teikėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims (subteikėjai, kiti ūkio subjektai, kurių pajėgumais remiamasi, vykdantys Paslaugų teikėjo sutartines prievoles pagal Sutartį, nelaikomi trečiaisiais asmenimis);
25.1.4. dėl viešojo administravimo subjektų netinkamo veikimo ar neveikimo (pavyzdžiui, neteisėtų sprendimų priėmimo ar vėlavimo priimti sprendimus);
25.1.5. dėl atsiradusių papildomų paslaugų, turinčių reikšmingos įtakos paslaugų teikimui tinkamai ir laiku;
25.1.6. esant ekstremaliai situacijai dėl ligos epidemijos, pandemijos (tokios, kaip COVID-19 ir pan.) ir (ar) su tuo susijusių teisės aktais įvestų sąlygų ir (ar) kitų, su ekstremalia situacija susijusių, tačiau iš anksto nežinomų ir negalimų numatyti aplinkybių, kurių joks patyręs Paslaugų teikėjas nebūtų galėjęs tikėtis ar kitų aplinkybių, kurios nebuvo žinomos pirkimo vykdymo metu ir su kuriomis susidurtų bet kuris Paslaugų teikėjas, Sutartis tampa objektyviai nebegalima vykdyti ir Paslaugų teikėjas pateikia Paslaugų gavėjui dokumentus, pagrindžiančius aplinkybes už visą laikotarpį, dėl kurių Paslaugų teikėjas nebegali vykdyti prievolių. Paslaugų gavėjas, įvertinęs pateiktus pagrindžiančius dokumentus, priima sprendimą dėl Sutarties stabdymo;
25.1.7. dėl kitų aplinkybių, kurios nebuvo žinomos pirkimo vykdymo metu ir su kuriomis susidurtų bet kuris paslaugų teikėjas.
25.2. Sutarties vykdymas taip pat gali būti stabdomas, kad būtų galima patikrinti, ar iš tikrųjų buvo padaryta klaidų ar pažeidimų, taip pat tais atvejais, kai nustatoma netikslumų techninėje dokumentacijoje. Klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.
25.3. Įvykus Sutarties 25.1 p. nurodytoms aplinkybėms, Sutartis gali būti stabdoma iki atsiradusių aplinkybių pasibaigimo.
25.4. Sutarties 25.1–25.2 p. nurodytais atvejais sustabdžius Sutarties vykdymą, Paslaugų gavėjui nebus taikomos kokios nors sankcijos ar reikalavimai atlyginti kokius nors nuostolius (pvz.: negautos pajamos, pelnas, pravaikštos ir kt.), numatytus Sutarties ar teisės aktais dėl Sutarties sustabdymo, o Paslaugų teikėjui – už Sutarties vykdymo terminų nesilaikymą, jei nustatoma, kad Sutartis sustabdoma įvykus 25.1 p. nurodytoms aplinkybėms ar, kad minėta klaida ar pažeidimas padaryti ne dėl Paslaugų teikėjo kaltės.
25.5. Sutarties vykdymo sustabdymas visais atvejais įforminamas rašytiniu Šalių susitarimu, sudarant papildomą susitarimą prie Sutarties.
25.6. Jei Sutarties vykdymas sustabdomas daugiau nei 90 kalendorinių dienų ir stabdoma ne dėl Paslaugų teikėjo kaltės, Sutartis gali būti nutraukta rašytiniu Šalių susitarimu.
25.7. Apie Sutarties vykdymo atnaujinimą Paslaugų gavėjas informuoja Paslaugų teikėją ne vėliau kaip likus 5 darbo dienoms iki atnaujinimo.
25.8. Atnaujinus Sutarties vykdymą po sustabdymo, visi įsipareigojimai pagal Sutartį turi būti įvykdyti per laiką, kuris buvo likęs iki įsipareigojimų įvykdymo kol nebuvo atliktas sustabdymas.
26. Ginčų sprendimo tvarka: kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų būdu vadovaujantis Civiliniu kodeksu, VPĮ, kitais teisės aktais, pirkimo dokumentais su visais šių dokumentų priedais, Paslaugų teikėjo pasiūlymo dokumentais. Jeigu anksčiau nurodyti ginčai, nesutarimai ar reikalavimai negali būti išspręsti derybų būdu per 15 kalendorinių dienų, tai Šalys susitaria spręsti juos Lietuvos Respublikos civilinio proceso kodekso nustatyta tvarka, paduodamos ieškinį teismui pagal Paslaugų gavėjo buveinės vietą, nurodytą Juridinių asmenų registre.
27. [bookmark: _Hlk134100699]Kitų ūkio subjektų, kurių pajėgumais remiamasi, subteikėjų keitimo, įtraukimo tvarka:
27.1. Jei Paslaugų teikėjas pasiūlyme Sutarčiai vykdyti nurodė pasitelkiamus kitus ūkio subjektus, kurių pajėgumais remiamasi ir (ar) subteikėjus, jie turi būti nurodomi Sutartyje, nurodant kito ūkio subjekto, kurio pajėgumais remiamasi ir (ar) subteikėjo pavadinimą bei perduodamus įsipareigojimus ir procentus – (nurodyti, jei bus).
27.2. Sutarties vykdymo metu Paslaugų teikėjas raštu kreipęsis į Paslaugų gavėją ir gavęs raštišką jo sutikimą, gali keisti kitą ūkio subjektą, kurio pajėgumais remiamasi ir (ar) subteikėją, ir (ar) įtraukti naują kitą ūkio subjektą, kurio pajėgumais remiamasi ir (ar) subteikėją. 
27.3. Jeigu Paslaugų teikėjas nori keisti ar į Sutarties vykdymą nori įtraukti naują kitą ūkio subjektą, kurio pajėgumais remiamasi, naujas kitas ūkio subjektas, kurio pajėgumais remiamasi, turi pateikti dokumentus, patvirtinančius, kad jis neatitinka pašalinimo pagrindų ir atitinka konkurso sąlygų apraše kitam ūkio subjektui, kurio pajėgumais remiamasi, keltus kvalifikacijos reikalavimus. Jei keičiamas ar naujai pasitelkiamas kitas ūkio subjektas, kurio pajėgumais remiamasi, atitinka pašalinimo pagrindus ir (ar) neatitinka keliamų kvalifikacijos reikalavimų, Paslaugų gavėjas reikalauja, kad Paslaugų teikėjas per Paslaugų gavėjo nustatytą terminą pakeistų minėtą kitą ūkio subjektą, kurio pajėgumais remiamasi, reikalavimus atitinkančiu kitu ūkio subjektu, kurio pajėgumais remiamasi, o Paslaugų teikėjui to nepadarius, Paslaugų gavėjas turi teisę vienašališkai nutraukti Sutartį.
27.4. Jeigu Paslaugų teikėjas nori keisti ar į Sutarties vykdymą nori įtraukti naują subteikėją, tokiu atveju Paslaugų gavėjas nereikalauja, kad Paslaugų teikėjas pateiktų naujo subteikėjo pašalinimo pagrindų nebuvimą patvirtinančių dokumentų ir šių dokumentų nevertina. Paslaugų gavėjas gali pareikalauti, kad Paslaugų teikėjas pateiktų dokumentus, įrodančius subteikėjo teisę verstis atitinkama veikla, kuriai jis pasitelkiamas. Bet kuriuo atveju (ar dokumentai pareikalaujami, ar ne) Paslaugų gavėjas įsipareigoja, kad Sutartį vykdys tik tokią teisę turintys asmenys.
27.5. Kito ūkio subjekto, kurio pajėgumais remiamasi ir (ar) subteikėjo pakeitimas ar įtraukimas įforminamas abiejų Šalių papildomu susitarimu prie Sutarties per 15 darbo dienų nuo Paslaugų gavėjo raštiško sutikimo išsiuntimo Paslaugų teikėjui datos.
28. Kitos Sutarties sąlygos:
28.1. Sutartis įsigalioja tik po to, kai ją pasirašo abiejų Šalių įgalioti atstovai (po antrosios Šalies pasirašymo).
28.2. Sutarties terminas – 12 mėnesių nuo sutarties įsigaliojimo dienos.
28.3. Sutarties termino pabaiga neatleidžia nuo prievolių pagal Sutartį įvykdymo. 
28.4. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti VPĮ 17 straipsnyje nustatyti principai ir tikslai bei tokius Sutarties sąlygų pakeitimus, kurie atitinka VPĮ 89 straipsnio nuostatas. 
28.5. Šalys laiko paslaptyje savo kontrahento darbo veiklos principus ir metodus, kuriuos sužinojo vykdydamos Sutartį, išskyrus atvejus, kai ši informacija yra vieša arba atskleista įstatymų numatytais atvejais. Šalys susitaria, kad konkurso metu sužinota informacija apie kitą Šalį ir Sutarties sąlygas yra konfidenciali informacija, kuri laikoma paslaptyje, išskyrus tuos atvejus, kai šios informacijos gali būti reikalaujama įstatymų nustatyta tvarka ar ji jau yra viešai žinoma.
28.6. Kiekviena Sutarties Šalis padengs savo išlaidas, susijusias su Sutarties pasirašymu ir vykdymu, išskyrus atvejus, aiškiai nurodytus Sutartyje.
28.7. Jeigu kurios nors Sutarties sąlygos paskelbiamos negaliojančiomis, kitos Sutarties sąlygos lieka toliau galioti.
28.8. Paslaugų gavėjas Paslaugų teikėjo pasiūlymą, Sutartį ir Sutarties pakeitimus, išskyrus informaciją, kuriai taikomi VPĮ 20 straipsnio 5 dalyje nurodyti konfidencialios informacijos apsaugos reikalavimai arba kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo Sutarties sudarymo ar pakeitimo dienos, bet ne vėliau kaip iki pirmojo mokėjimo pagal jį pradžios, Viešųjų pirkimų tarnybos nustatyta tvarka skelbia Centrinėje viešųjų pirkimų informacinėje sistemoje (CVP IS).
28.9. Paslaugų gavėjas VPĮ 91 straipsnio 2 dalyje nurodytais terminais CVP IS skelbia informaciją apie Sutarties neįvykdžiusį ar netinkamai ją įvykdžiusį Paslaugų teikėją (tiekėjų grupės atveju – visus grupės narius), taip pat apie ūkio subjektus, kurių pajėgumais rėmėsi Paslaugų teikėjas ir kurie su Paslaugų teikėju prisiėmė solidarią atsakomybę už Sutarties įvykdymą, jeigu pažeidimas įvykdytas dėl tos Sutarties dalies, kuriai jie buvo pasitelkti. Paslaugų gavėjas nedelsdamas, tačiau ne vėliau kaip per 3 darbo dienas nuo VPĮ 91 str. 1 d. 1–4 punktuose nurodytų įvykių dienos informuoja Paslaugų teikėją apie tai, kad bus paskelbta šiame papunktyje nurodyta informacija.
28.10. Paslaugų gavėjas VPĮ 52 straipsnio 2 dalyje nurodytais terminais CVP IS Viešųjų pirkimų tarnybos nustatyta tvarka skelbia informaciją apie Paslaugų tiekėją (tiekėjų grupės atveju – apie visus grupės narius), kuris pirkimo procedūrų metu nuslėpė informaciją ar pateikė melagingą informaciją arba dėl pateiktos melagingos informacijos nepateikė patvirtinančių dokumentų pagal VPĮ 52 straipsnį.
29. Baigiamosios nuostatos:
29.1. Visi su Sutartimi susiję pranešimai, prašymai, kiti dokumentai ar susirašinėjimas yra siunčiami el. paštu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 darbo dienas nuo minėto pasikeitimo dienos raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai (pranešimai) yra laikomi gautais.
29.2. Sutartis sudaroma lietuvių kalba.
29.3. Sutartis sudaryta dviem egzemplioriais – po vieną kiekvienai Šaliai.
30. Prie Sutarties pridedami priedai yra neatskiriama Sutarties dalis, Sutartį sudarantys dokumentai laikomi vienas kitą paaiškinančiais, neaiškumo ar prieštaravimo atveju, vadovaujamasi nurodyta eilės tvarka (dokumentai saugomi pas Paslaugų gavėją):
30.1. Paslaugų teikėjo užpildyta pasiūlymo forma ir Paslaugų gavėjo prašymai paaiškinti pasiūlymą bei Paslaugų teikėjo pasiūlymo paaiškinimai, pateikti pirkimo procedūros metu (jei jų bus).
31. Paslaugų gavėjo atsakingas asmuo už Sutarties vykdymą ir kontrolę – Direktoriaus pavaduotoja ūkio reikalams Birutė Paulikienė (el. paštas b.paulikiene@spcrytas.lt), kuri koordinuoja šios Sutarties vykdymą (organizuoja Paslaugų gavėjo įsipareigojimų įvykdymą, kontroliuoja paslaugų vykdymą, jų kokybę ir atitiktį Sutarties reikalavimams, organizuoja visą susirašinėjimą su Paslaugų teikėju, inicijuoja netesybų taikymą, Sutarties pakeitimus (jei reikia), vykdo kitus sutartinius įsipareigojimus). Pasikeitus atsakingam asmeniui už Sutarties vykdymą ir kontrolę, Paslaugų gavėjas apie tai informuos atskiru rašytiniu pranešimu. Pakeitus Sutartį (jei ji būtų keičiama), Sutarties koordinatorius ne vėliau kaip per 5 dienas pateikia perkančiajai organizacijai informaciją apie pasirašytą Sutartį ar susitarimą dėl Sutarties pakeitimo. 
32. Asmuo, atsakingas už Sutarties ir pakeitimų paskelbimą pagal VPĮ 86 straipsnio 9 dalies nuostatas, – Specialistė Viktorija Marčiuškienė (el. paštas v.marciuskiene@spcrytas.lt)
33. Asmens duomenų tvarkymas:
33.1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą bei vadovaudamosi tarp Šalių pasirašytu Asmens duomenų teikimo susitarimu (Sutarties 3 priedas).
33.2. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.
33.3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.  
33.4. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.
33.5. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.
33.6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
33.7. Kiekviena šalis įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subteikėjų, kitų ūkio subjektų, kurių pajėgumais remiamasi, darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
34. Aplinkos apsaugos reikalavimai sutarties vykdymui:
34.1. Aplinkos apsaugos kriterijai Paslaugoms nustatomi vadovaujantis aplinkos apsaugos kriterijų taikymo, vykdant žaliuosius pirkimus, tvarkos aprašu, patvirtintu 2011 m. birželio 28 d. Lietuvos Respublikos aplinkos ministro įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktuali redakcija) patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“  4.1. ir  4.4.3 punktais:
34.1.1. Tiekėjas užtikrina, kad sutarties vykdymo metu darbuotojams būtų sudarytą galimybė draudimo paslaugomis naudotis ir jas administruoti nuotolinėmis elektroninėmis priemonėmis (savitarna, mobilioji programėlė ar kita elektroninė platforma), taip mažinant fizinių dokumentų naudojimą ir kelionių poreikį, kai tai įmanoma pagal teikiamos paslaugos pobūdį. Jeigu paslaugos teikimui būtina naudoti popierių, jis turi atitikti aplinkos apsaugos kriterijus popieriui ir jo gaminiams, nustatytus Tvarkos aprašo 2 priedo 1 punkte;
34.1.2. pirkimo objektas tenkina Aprašo 4.4.3 papunktyje nustatytą sąlygą, t. y. perkama nematerialaus pobūdžio (intelektinė) paslauga, nesusijusi su materialaus objekto sukūrimu, kurios tiekimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
VII. SUTARTIES PRIEDAI
1 priedas – Techninė specifikacija;
2 priedas – Tiekėjo pasiūlymas;
3 priedas – Asmens duomenų teikimo susitarimas su priedu.

VIII. ŠALIŲ REKVIZITAI

Kodas 190979738

